CELEX: 32001D0258
Language: hr
Date: 2001-03-15 00:00:00
Title: 2001/258/EZ: Odluka Vijeća od 15. ožujka 2001. o sklapanju Sporazuma između Europske zajednice i Republike Islanda i Kraljevine Norveške o kriterijima i mehanizmima za utvrđivanje države odgovorne za razmatranje zahtjeva za azil podnesenog u državi članici ili Islandu ili Norveškoj

19/Sv. 011
            
            
               HR
            
            
               Službeni list Europske unije
            
            
               21
            
         32001D0258
   
               L 093/38
            
            
               SLUŽBENI LIST EUROPSKE UNIJE
            
            
               15.03.2001.
            
         ODLUKA VIJEĆA
   od 15. ožujka 2001.
   o sklapanju Sporazuma između Europske zajednice i Republike Islanda i Kraljevine Norveške o kriterijima i mehanizmima za utvrđivanje države odgovorne za razmatranje zahtjeva za azil podnesenog u državi članici ili Islandu ili Norveškoj
   (2001/258/EZ)
   VIJEĆE EUROPSKE UNIJE
   uzimajući u obzir Ugovor o osnivanju Europske zajednice, a posebno njegov članak 63. stavak 1. u vezi s drugom rečenicom prvog podstavka članka 300. stavka 2. i prvog podstavka članka 300. stavka 3.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da:
   
               (1)
            
            
               Komisija je u ime Europske zajednice dovršila pregovore o Sporazumu između Europske zajednice i Republike Islanda i Kraljevine Norveške o kriterijima i mehanizmima za utvrđivanje države odgovorne za razmatranje zahtjeva za azil podnesenog u državi članici ili Islandu ili Norveškoj (dalje u tekstu „Sporazum”),
            
         
               (2)
            
            
               Sporazum je potpisan u ime Europske zajednice 19. siječnja 2001., podložno njegovom kasnijem sklapanju u skladu s Odlukom Vijeća od 19. siječnja 2001.,
            
         
               (3)
            
            
               Sporazum bi sada trebalo odobriti.
            
         
               (4)
            
            
               Također je potrebno utvrditi dogovore za primjenu određenih odredbi Sporazuma.
            
         
               (5)
            
            
               Sporazumom se uspostavlja Zajednički odbor s ovlastima za donošenje odluka u određenim područjima, te je stoga potrebno odrediti tko u ovom Odboru zastupa Zajednicu.
            
         
               (6)
            
            
               Nadalje je potrebno predvidjeti postupak kojim se utvrđuje usvajanje stajališta Zajednice.
            
         
               (7)
            
            
               Ujedinjena Kraljevina i Irska su, u skladu s člankom 3. Protokola o stajalištu Ujedinjene Kraljevine i Irske, priloženog Ugovoru o Europskoj uniji i Ugovoru o osnivanju Europske zajednice, izvijestile o njihovoj želi da sudjeluju u donošenju i primjeni ove Odluke.
            
         
               (8)
            
            
               U skladu s člancima 1. i 2. Protokola o stajalištu Danske, priloženog navedenim Ugovorima, Danska ne sudjeluje u donošenju ove Odluke, ona je ne obvezuje niti se na nju primjenjuje,
            
         ODLUČILO JE:
   Članak 1.
   U ime Zajednice odobrava se Sporazum između Europske zajednice i Republike Islanda i Kraljevine Norveške o kriterijima i mehanizmima za utvrđivanje države odgovorne za razmatranje zahtjeva za azil podnesenog u državi članici ili Islandu ili Norveškoj.
   Tekst Sporazuma priložen je ovoj Odluci.
   Članak 2.
   Ovime se ovlašćuje predsjednik Vijeća odrediti osobu ovlaštenu u ime Europske zajednice položiti Instrument o odobrenju predviđen člankom 14. Sporazuma, kako bi se izrazio pristanak Zajednice da bude njime vezana.
   Članak 3.
   Komisija zastupa Zajednicu u Zajedničkom odboru osnovanom člankom 3. Sporazuma.
   Članak 4.
   1.   Stajalište Zajednice u okviru Zajedničkog odbora u vezi donošenja njegova poslovnika, kako je predviđeno člankom 3. stavkom 2. Sporazuma, donosi Komisija nakon savjetovanja s posebnim odborom kojeg je odredilo Vijeće.
   2.   Za sve druge odluke Zajedničkog odbora, stajalište Zajednice donosi Vijeće kvalificiranom većinom na prijedlog Komisije.
   Članak 5.
   Ova se Odluka objavljuje u Službenom listu Europskih zajednica.
   
      Sastavljeno u Bruxellesu 15. ožujka 2001.
      
         
            Za Vijeće
         
         
            Predsjednik
         
         M-I. KLINGVALL
      
   
   
      (1)  Prijedlog od 31. siječnja 2001. (još nije objavljen u Službenom listu).
   
      (2)  Mišljenje od 14. veljače 2000. (još nije objavljeno u Službenom listu).